APSTIPRINU

Rēzeknes pilsētas Izglītības

pārvaldes vadītājs

 A.Drelings

05.01.2015.

**RĒZEKNES PILSĒTAS IZGLĪTĪBAS IESTĀŽU**

**PEDAGOGU PIEREDZES APMAIŅAS PASĀKUMU CIKLA**

**„RADOŠUMA MĒNESIS”**

**NORISES KĀRTĪBA**

*Inovāciju iedzīvināšana izglītībā veicina ne tikai dažāda,*

*iesaistoša un radoša mācību satura attīstību, bet arī mudina izkopt*

*katra skolotāja individuālos talantus,*

*pedagogu savstarpējo pieredzes apmaiņu*

*un savas darbības popularizēšanu.*

*Radošuma mēnesis – tā ir iespēja interesantā*

*veidā dalīties ar savu profesionālo darba pieredzi, idejām,*

*inovācijām un pārdomām.*

**MĒRĶI UN UZDEVUMI:**

* Veicināt Rēzeknes pilsētas izglītības iestāžu pedagogu radošo pašizteikšanos, popularizējot savu profesionālo un inovatīvo darbību.
* Apzināt radošās darbības piemērus un stiprināt saikni starp radošumu izglītībā un ilgspējīgu attīstību.
* Aktivizēt pedagogu radošo darbību un pieredzes apmaiņu, popularizējot labās prakses piemērus mācību priekšmetu/jomu saturā.
* Paplašināt skolotāju redzesloku par daudzveidīgajām profesionālajām pašizteikšanās formām, metodēm un iespējām izglītības jomā.
* Organizēt RADOŠUMA MĒNESI Rēzeknes pilsētas vispārizglītojošo skolu un pirmsskolas izglītības iestādēs.
* Novērtēt un atbalstīt Rēzeknes pilsētas radošos pedagogus.

**NORISES LAIKS: 2015. GADA APRĪLIS**

**ORGANIZATORI**

Rēzeknes pilsētas Izglītības pārvalde, sadarbībā ar izglītības iestādēm un mācību priekšmetu/jomu Metodiskajām apvienībām

**DALĪBNIEKI**

* Rēzeknes pilsētas izglītības iestāžu pedagogi.

**RADOŠĀS AKTIVITĀTES VAR PIETEIKT 4 VIRZIENOS:**

1. **Mācību priekšmeta virziens.**

Aktivitātes, kuras vērstas uz mācību priekšmeta satura pieejamāku izpratni skolēniem, viņu vecākiem. Tas ir veids, kā skolotājs var gan informēt par sava darba metodēm, par interesantiem mācību avotiem un resursiem, gan arī dalīties ar savu individuālo redzējumu par konkrētā mācību priekšmeta saturu.

**Apakšvirzieni:**

* Atklātās stundas
* Meistardarbnīcas/meistarklases
* Radošās darbnīcas
* Interaktīvi, inovatīvi pasākumi u.c.
1. **Noderīgu mācību resursu** **virziens.**

Aktivitātes, kuras vērstas uz mācību procesam noderīgu resursu (saites, publikācijas, rīkus utml.) izzināšanu un vienlaicīgi arī to iespējamo pielietojumu. Tas ir virziens, kur skolotāji ne tikai dalās ar resursu, bet tieši komentē pieredzi dažādu metožu un rīku izmantošanā mācību procesā – gan formālās, gan neformālās aktivitātēs.

**Apakšvirzieni:**

* Atklātās stundas
* Meistardarbnīca/meistarklase
* Radošā darbnīca
* Interaktīvi, inovatīvi pasākumi u.c.
1. **Audzināšanas darba virziens**

Aktivitātes, kuras vērstas uz inovatīvu, mūsdienīgu un jēgpilnu saturu audzināšanas darbā.

**Apakšvirzieni:**

* Klases audzinātāja stunda
* Interaktīvi, inovatīvi pasākumi (klases/skolas līmenis)
* Darbs ar skolēnu pašpārvaldi
* Interpretācija kādai no audzināšanas tēmām
* Interaktīvi, inovatīvi pasākumi ar vecākiem (iestādes, pilsētas līmenī)
* Sadarbība ar NVO, pašvaldības institūcijām u.c.
1. **Pirmsskolas izglītības iestāžu pedagogu līdzdalība**

Aktivitātes, kuras vērstas uz inovatīvu, mūsdienīgu, radošu un jēgpilnu pirmsskolas izglītības saturu.

**Apakšvirzieni:**

* Atklātās integrētās rotaļnodarbības
* Meistardarbnīca/ meistarklase ar izglītojamiem, bērnu vecākiem u.c.
* Radošā darbnīca
* Interaktīvi, inovatīvi pasākumi ar vecākiem (iestādes, pilsētas līmenī)
* Sadarbība ar NVO, pašvaldības institūcijām u.c.

**VĒRTĒŠANA:**

* Vērtēšanas komisiju veido Rēzeknes pilsētas Izglītības pārvalde sadarbībā ar mācību priekšmetu metodiskajām apvienībām.
* Pedagogi par līdzdalību radošajās aktivitātēs saņem diplomus un veicināšanas balvas.

**Konkursa vērtēšanas kritēriji:**

* Pilnvērtīgs saturs (aktualitāte, mūsdienīgums)
* Oriģinalitāte, radošums un inovācija.
* Satura praktiskais pielietojums.
* IKT pielietojums/citu resursu piesaiste.

**PASĀKUMU CIKLA „RADOŠUMA MĒNESIS” NORISE un PIETEIKŠANĀS:**

1. **posms: izglītības iestādes līmenī** **līdz2015.gada 20.martam.**

PIETEIKUMU 2.pilsētas posmam /skat. 1.pielikums/ **līdz 2015.gada 24.martam** iesniedz Izglītības pārvaldē, sūtot uz e-pastu: ilona.stramkale@rezekne.lv

**2. posms: pilsētas posms – 2015.gada aprīlis**

* Izglītības pārvalde apkopo izglītības iestāžu pieteikumus un sagatavo radošo aktivitāšu plānu.
* Izglītības pārvalde nosūta izglītības iestādēm “Radošuma mēneša” programmu un pedagogi piesakās minētajām aktivitātēm.

**Noslēgums.**

* Noslēguma konference.
* „Radošuma mēneša” dalībnieku apbalvošana.

1.pielikums

**RĒZEKNES PILSĒTAS IZGLĪTĪBAS IESTĀŽU**

**PEDAGOGU PIEREDZES APMAIŅAS PASĀKUMU CIKLA**

**„RADOŠUMA MĒNESIS”**

**PIETEIKUMS**

1. Izglītības iestāde \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Kontaktpersona, tālrunis, fakss, e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Piedāvātās radošās aktivitātes, skat. tabulu.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr.p. k. | Pedagoga vārds,uzvārds | Virziens (skat.nolikumu)  | Apakšvirziens | Mērķauditorija | Īsa anotācija | Aktivitātes norises datums, laiks un ilgums  | Aktivitātesnorises vieta  | Skolotāja kontaktinformācija: tel., e-pasts |
|  |  |  |  |  |  |  |  |  |
|  |  |  |  |  |  |  |  |  |

Datums: līdz 24.03.2015.

Paraksts \_\_\_\_\_\_\_\_\_\_\_\_\_\_